આ મુદ્રા શરીરમાં ઊર્જાનો પ્રવાહ સુધારે છે, પાચન સારું બનાવે છે, અને આ રીતે ભૂખ પણ લગાડે છે. આ મુદ્રા કરવા માટે સુખાસનમાં બેસો. આંખો બંધ રાખો. તમારા હાથને તમારા સાથળ પર રાખો. હથેળી ઉપરની બાજુ રાખો. અંગૂઠો અને તર્જની (પહેલી આંગળી)ને જોડી વીંટી જેવો આકાર બનાવો અને બાકીની ત્રણ આંગળીઓ હથેળીમાં વાંકી વળેલી હોવી જોઈએ. તમે આ સ્થિતિમાં હો ત્યાં સુધી ધીમાધીમા ઉજ્જયી શ્વાસ લો. બેથી ત્રણ મિનિટ આ પ્રક્રિયા ચાલુ રાખો. તમે આ સ્થિતિમાં હો ત્યારે શ્વાસના પ્રવાહનું અવલોકન કરો.